Адмысловай увагі ў коле праблем заслугоўвае тэма фінансавання. Як я ўжо адзначыў вышэй, першапачатковая канцэпцыя Форума грамадзянскай супольнасці не прадугледжвала яго інстытуцыяналізацыі, а рэсурсы на праекты няўрадавых арганізацый у падтрымку Ўсходняга партнёрства Еўракамісія планавала прапанаваць у межах ужо наяўных праграм (EIDHR, NSA-LA). Такім чынам, новая роля Форума і яго істытуцыянальнае ўмацаванне апынуліся не забяспечаныя мінімальна дастатковымі рэсурсамі, запланаваных сродкаў хапае толькі на арганізацыю штогадовага мерапрыемства Форума, дадатковыя разавыя сустрэчы працоўных груп, запуск афіцыйнага сайта www.eap-csf.eu і некалькі сустрэч Кіруючага камітэта Форума на працягу года.